Platformê Zazaki

Platformê Zazaki yew organizasyono ke seba cewiyayişê zıwanê Zazaki gureyeno (xebıtiyeno). Platformê Zazaki Tırkiya de faeliyet keno. Ronayoğê Platformê Zazaki Fexri Pamuxçu, Xıdır Eren, Tornê Thuji, İsmail Soylemez, Asmêno Bêwayir, Hasip Bingöl, Sinan Usarr u tayê nuştoğ u roştberê Zazayanê. 

Platformê Zazaki wazeno ke nuştoğ, senatkar u roştberê Zazayê ke Tırkiya dê, inan biaro yew ca u organizasyonanê gırdan tertip bıkero, Tırkiya de yew pêseroka Zazaki veco, seba zıwan u kulturê Zazayan yew komel (derneg) ya ki yew weqf rono. Platformê Zazaki heta nıka Tırkiya de xeylê kombiyayişi u şewi vıraşti, kampanyaya imzaya "Ma Seba Zazaki Heqanê Demokratikan Wazenime" organize kerde. Heto bin ra ki tayê festival u mitinganê Dêsımi de pankartê "Zonê Xo Zazaki rê Wayir Vecime" akerdi u beyannamey vıla kerdi.

Kategoriye:Komele
Kategoriye:Têvıste
Kategoriye:Dezgey